नॉरथुम्ब्रिया विश्वविद्यालय के 'स्कूल ऑफ साइकोलॉजी एंड स्पोर्ट्स साइंसेज़' के प्रोफेसर ग्लीन होवाट्सन ने 20 धावकों पर चेरी के जूस का परीक्षण किया था। धावकों में से कुछ ने दौड़ से पांच दिन पहले और दो दिन बाद तक दिन में दो बार चेरी का जूस पिया जबकि कुछ धावकों ने अन्य जूस लिए। विशेषज्ञों ने पाया कि जिन धावकों ने चेरी का जूस लिया था, दौड़ के बाद 48 घंटों में ही उनकी ताक़त तेज़ी से लौटने लगी थी।